বিয়ারকে ‘হেলথ ড্রিঙ্ক’ বলে শিরোনামে এলেন মন্ত্রিমশাই। একটি সর্বভারতীয় সংবাদমাধ্যমে প্রকাশিত খবর অনুযায়ী, অন্ধ্রপ্রদেশের আবগারি দফতরের মন্ত্রী কে এস জওয়ার, সম্প্রতি বিয়ারকে ‘হেলথ ড্রিঙ্ক’ বলেছেন। তিনি জানান, অন্যান্য পানীয়ের তুলনায় বিয়ার স্বাস্থ্যকর এবং এতে অ্যালকোহলের পরিমাণও কম থাকে। তাই সরকারের উচিত বিয়ার সম্পর্কে আরও বেশি মানুষকে অবগত করানো।
তাঁর কথায়, ‘‘মানুষ কী পান করতে পছন্দ করেন, সেই অভ্যাস আমরা বদলাতে পারি না। তবে এমন পানীয় আমরা প্রস্তুত করতেই পারি, যাতে অ্যালকোহলের মাত্রা কম।’’

এই বিষয়ে অন্যান্য খবর

বিয়ারের বোতলের রং কেন সব সময়েই সবুজ বা ব্রাউন হয়
বিয়ার-ডিম এবং কলা একসঙ্গে মাথায় মেখেছেন কখনও? না হলে মেখে দেখুন কী ম্যাজিক অপেক্ষা করছে?


উল্লেখ্য, অন্ধ্রপ্রদেশে নতুন শুল্কনীতি চালু হয়েছে ১ জুলাই থেকে। সেই নীতিতে গত পাঁচ বছরে তৈরি হওয়া পানশালার উপরে, বছরে ১০ শতাংশ কর বৃদ্ধির কথা বলা হয়েছে। এ ছাড়াও, অন্ধ্রপ্রদেশ সরকার রাজ্যে এমন পানশালা তৈরি করার পরিকল্পনা করছে, যা ২৪ ঘণ্টাই খোলা থাকবে। জানা গিয়েছে, প্রধানত বিদেশি পর্যটকদের আকৃষ্ট করতেই এই পরিকল্পনা করছে সরকার।